PASS: Dette passet fikk Lyder utstedt i 1942 i Stockholm da han var på vei fra Norge til England for å tjenestegjøre som agent i SIS, Secret Intelligence Service.

Under andre verdenskrig var Trondheimsfjorden et av de best bevoktede områdene i det hærtatte Norge. Okkupasjonsmakten hadde store styrker utplassert her, og dermed var området selvfølgelig også svært interessant for den engelske etterretningen, som hadde flere radiospioner utplassert på begge sider av fjorden. Ikke minst ønsket de å følge bevegelsene til det fryktede krigsskipet «Tirpitz».

Hoppet og forsvant

AGENT: Lyder Hassel var fenrik i SIS. Foto: Fra www.vimennpluss.no

Men britene trengte flere øyne og øre ved Trondheimsfjorden. På kvelden den 10. oktober 1943 kretset et fly to ganger over Fosenfjellene. Om bord var det kun to personer; en britisk pilot, og den norske agenten Lyder Hassel (26).

LES OGSÅ: Er du mikro-utro?

Den begavede, unge trønderen, som i anledning oppdraget hadde fått kodenavnet «Apollo», skulle etter landing opprette en radiostasjon og sende meldinger om tysk aktivitet tilbake til England. Spesielt aktivitet ute på fjorden var interessant. Dette var Hassels første oppdrag. Dessverre skulle det også bli hans siste.

I ly av mørket hoppet Hassel ut i fallskjerm over Verranfjella. I dag, 75 år senere, vet man fortsatt ikke sikkert hva som skjedde med han.

LES OGSÅ: Test av Surface Laptop 2 - kanskje årets lekreste PC

Hoppet gikk som planlagt

Den britiske piloten som fløy Lyder Hassel til destinasjonen, snakket med Hassels familie flere år etter krigen. Han fortalte at hoppet foregikk som planlagt, og at han satte kursen tilbake til Storbritannia uten å merke at noe var galt.

VELLYKKET SLIPP: Dette bildet er fra et vellykket slipp under krigen. Slik skulle det ikke gå for Lyder Hassel Bildet er en faksimile fra en artikkel i Vi Menn uke 40/2007. Foto: www.vimennpluss.no

Men, i London fikk mottakersentralen i London aldri noen melding fra «Apollo». Naturligvis må han ha truffet bakken, men hvor? Og hva skjedde med han etterpå?

LES OGSÅ: 16 filmperler på Netflix

Pistolfunn

Lyder Hassels radiosender, en lugerpistol og en båtlue ble senere funnet ved Ormsethvatnet, bare få kilometer fra Trondheimsfjorden.

Men Hassel hadde også hatt 25 000 kroner i lommene, og disse var sporløst borte. Vi Menn har også skrevet at det totale pengebeløpet Hassel fraktet med seg, kan ha vært et sted mellom 20.000-70.000 kroner.

Myrdet av landsmenn?

En underlig melding den 8. september 1945 i avisen Ukens Nytt i Oslo, utgitt av Aftenposten, bidrar bare til mysteriet: «Norsk fallskjermsoldat forsvunnet. Er han plyndret og drept av dem som fant han?»

PISTOLFUNN:Noen få kilometer fra Trondheimsfjorden ble Hassels pistol, båtlue og radiosender funnet. Foto: Google Maps

Meldingen forteller så kort om Lyder Hassels oppdrag og forsvinning. Men det er avslutningen man skulle tro ville vekke oppsikt i 1945, og føre til videre undersøkelser og etterforskning: «Det er dessverre stor sannsynlighet for at Hassel er blitt skadet ved landingen og at noen har funnet ham og utnyttet hans hjelpesløshet til å plyndre ham og deretter kanskje drept ham?»

Myrdet?

Det antydes altså at en norsk motstandshelt hadde blitt myrdet, ikke av tyskerne, men av andre nordmenn. Man skulle tro at dette ville skape stor oppstandelse i et Norge som nettopp hadde blitt fritt fra okkupasjonsmakten.

Det skjedde ikke, til familiens store fortvilelse.

GRAVLAGT HER?: Liket av Lyder Hassel skal ha blitt fraktet til Fines Kirke og gravalgt. Men flere gravåpninger har ikke gitt noen nye svar på gåten "Lyder Hassel".

I 2007 dro Egil Ulateig til Mo i Rana og møtte Lyder Hassel, nevøen til Lyder Hassel som forsvant under krigen. Lyder Hassel d.y. kunne fortelle at familien i alle år hadde følte at de hadde stanget hodet i veggen, både når de henvendte seg til politiet og hos sentrale myndigheter, spesielt i Forsvaret.

Mener å ha svaret

Dette til tross for at en rekke mennesker mente å vite hvem som sto bak Lyder Hassels forsvinning. Ulateig møtte mennesker i Verran, Rissa, Steinkjer og Verdal, som alle var samstemte.

De navnga en person de mente sto bak forsvinningen, om ikke Lyder Hassels død. Det er samme person som sto fram og bedyret sin uskyld i 1945. Vedkommende flyttet senere fra bygda, og var død da Vi Menn publiserte Egil Ulateigs artikkel i nummer 40-2007.

LYDER HASSEL: Norsk agent som forsvant etter å ha hoppet ut over Trøndelag.

Lyder Hassels far, Johan, forsøkte flere ganger å få fart på etterforskningen. Han trakk blant annet frem at gjenstander sønnen hadde hatt på seg da han hoppet, var blitt funnet. Søk hadde imidlertid utelukket at likrestene etter Lyder lå i steinurene eller skogholtene ved Ormsethvatnet. Dermed måtte Lyder ha blitt fjernet fra nedslagsstedet.